The Other Boleyn Girl (film, 2008)

***Druga Bolenova kći*** (*The Other Boleyn Girl*) je britanski film reditelja Džastina Čadvika, baziran na istoimenom romanu Filipe Gregori. Premijerno je prikazan 15. februara 2008. na Međunarodnom filmskom festivalu u Berlinu. Glavne uloge tumače Natali Portman, Skarlet Johanson i Erik Bana.

## Radnja

Istog trenutka kada postane dvorska dama engleske kraljice Katarine Aragonske, četrnaestogodišnja Meri Bolen privlači pažnju kralja Henrija VIII. Ona je najpre zaslepljena sjajem njegove moći i njegovog položaja, ali njena radost prestaje kada otkrije da je Henri samo pion u dinastičkim zaverama. Kada zanimanje kapricioznog kralja za nju izbledi, Meri dobija naređenje da svoje znanje da se on zadovolji prenese svojoj sestri, najboljoj drugarici i suparnici — Ani Bolen.

Ana uskoro postaje neodoljiva kralju Henrija, i Meri ostaje samo da posmatra sestrin uspon. Ana ne preza ni do čega da ostvari svoje ambicije. Od tog trenutka, Meri neće biti ništa drugo do „ona druga Bolenova kći“. Ana čak u jednom trenutku postaje i Henrijeva supruga i kraljica Engleske, ali njena pozicija nije sigurna sve dok kralju ne podari naslednika. Iako su u isto vreme i suparnice, sestre Meri i Ana moraju da se brane od neprijatelja porodice Bolen — Meri, Ane i Džordža, kojih ima mnogo.

## Uloge
* Natali Portman kao Ana Bolen. Portmanova je objasnila da ju je projekat privukao jer „nikada ranije nije igrala takvu ulogu“, i opisala je Anu kao „jaku, ali takođe i ranjivu“, i kao „ambicioznu i proračunatu ženu koja će gaziti druge, ali će se kajati zbog toga“. Mesec dana pred početak snimanja, Portmanova je imala svakodnevne časove diksije sa Džil Mekuloč kako bi ovladala britanskim akcentom.
* Skarlet Johanson kao Meri Bolen. Kako su kritičari bili sekptični što glavne uloge u filmu, dve engleske dame, tumače američke glumice, Johanson je rekla: „Tri strana glumca će govoriti engleskim akcentom... Očupaću svoje obrve i skinuti šminku, i nećete ni primetiti da sam Amerikanka“.
* Erik Bana kao Henri VIII. Bana je prokomentarisao da je bio iznenađen kada mu je uloga ponuđena. On je lik kralja Henrija opisao kao „muškarca koji je pomalo nezreo i koji je vođen strašću i pohlepom“ i interpretirao ga jako „čoveka koji je sam sebe doveo u zapetljanu, komplikovanu situaciju“. Da bi se pripremio za ulogu, Bana se oslonio uglavnom na scenario kako bi odigrao svoju verziju lika, trudeći se da ga ne odigra kao glumci u ranijim filmovima o Henriju VIII.
* Džim Stardžis kao Džordž Bolen, vikont Ročford. Iako su svo troje dece Bolenovih vrlo bliski, Ana i Džordž su međusobno najbliži. Džordž voli i podržava Anu zbog njene buntovne i neuobičajene prirode. Primoran je da oženi Džejn Parker, koju prezire bez razloga. Džordž je često smatran najranjivijim i verovatno najljubaznijim od troje dece Bolenovih.
* Kristin Skot Tomas kao Elizabeta Bolen, grofica od Viltšira i Ormonda
* Mark Rajlans kao Tomas Bolen, prvi erl od Viltšira
* Dejvid Morisi kao Tomas Hauard, treći vojvoda od Norfolka
* Benedikt Kamberbač kao Vilijam Keri
* Olivije Kolman kao Henri Persi, šesti erl od Nortumberlanda
* Ana Torent kao Katarina Aragonska
* Edi Redmejn kao Vilijam Staford
* Džuno Templ kao Džejn Parker
* Jejn Mičel kao Tomas Kromvel
* Endru Garfild kao Fransis Veston
* Korin Gelovej kao Džejn Simor
* Bil Volis kao Tomas Kranmer
* Konstans Strajd kao Marija Tjudor
* Mejzi Smit kao Elizabeta Tjudor

## Druga izdanja
Film je 10. juna 2008. objavljen u DVD i blu-rej formatu. Oba izdanja uključuju komentare reditelja Džastina Čadvika, izbačene scene iz filma i druge dodatke.

## Reference

## Vanjske veze
* Zvanična prezentacija
*